b'\n_START_ARTICLE_\nKalevi Lahdenranta\n_START_PARAGRAPH_\nKalevi Johannes Lahdenranta (s. 20. maaliskuuta 1942 Kankaanp\xc3\xa4\xc3\xa4) on suomalainen painonnostaja. Lahdenranta kilpaili yli 110\xc2\xa0kilogramman sarjassa ja teki tempauksessa nelj\xc3\xa4 maailmanenn\xc3\xa4tyst\xc3\xa4 vuosina 1970\xe2\x80\x931974._NEWLINE_Lahdenranta osallistui olympialaisiin vuosina 1968 ja 1972 sijoittuen molemmilla kerroilla seitsem\xc3\xa4nneksi. MM-kisoissa h\xc3\xa4n voitti tempauksessa kultaa 1970 ja ty\xc3\xb6nn\xc3\xb6ss\xc3\xa4 ja yhteistuloksessa pronssia 1970 sek\xc3\xa4 pronssia tempauksessa 1972. EM-kisoissa h\xc3\xa4n voitti tempauksessa kultaa 1970 ja ty\xc3\xb6nn\xc3\xb6ss\xc3\xa4 ja yhteistuloksessa hopeaa 1970 sek\xc3\xa4 pronssia punnerruksessa 1970 ja tempauksessa 1972 ja 1973. H\xc3\xa4n voitti Pohjoismaiden mestaruuden vuosina 1971 ja 1974 ja nelj\xc3\xa4 Suomen mestaruutta vuosina 1968\xe2\x80\x931973. Voimanostossa h\xc3\xa4n voitti Suomen mestaruuden vuosina 1976 ja 1980.'